છેલ્લા ઘણા સમયથી કેટલાક વેસ્ટ કેમીકલને ગટરમાં નાખવાનુ નેટવર્ક ચલાવનાર માથાભારે ઇસમો દ્વારા પલસાણા કડોદરા જેવા વિસ્તારોમાં આવેલ ગટરની લાઇનમાં ઝેરી પ્રવાહી કેમીકલ ઉતારવામાં આવે છે. આ કેમીકલ અતી ઝેરી હોવાથી જ્યાં નાખવામાં આવે છે. તે વિસ્તારના વૃક્ષો તેમજ આ કેમિકલ પાણીની ગટરમાંથી સીધુ મીઢોળા નદીમાં જતા પર્યાવરણને પણ વ્યાપક નુકસાન થાય છે. ગત રોજ પલસાણાની મીઢોળા નદી પાસે આવેલ સરીતાનગરની બાજુમા પમ્પીંગ સ્ટેશન આવ્યુ છે. આ પમ્પીંગ સ્ટેશન પાસે ગત રોજ એક ફોરવ્હીલ ગાડી સાથે બે ટેન્કરોમાં ઝેરી પ્રવાહી કેમીકલ ભરીને મીઢોળા નદીમાં જતી કોતરોમાં ખાલી કરી ગયા હતા. જેથી મીઢોળા નદીમાં સેંકડો માછલા મ્રુત્યુ પામ્યા હતા. આ બનાવ અંગે સુરતના પોલ્યુશન કંટ્રોલ બોર્ડને ગ્રામ પંચાયતના ઉપ સરપંચ પરેશભાઇ મૈસુરીયા દ્વારા જાણ કરાતા તેની ટીમ ઘટના સ્થળે પહોચી પાણીના જરૂરી સેમ્પલો લઇ તપાસ હાથ ધરી છે.